जड़ी-बूटी का कमाल, दांत दर्द से 3 दिन में मिलेगी राहत: गोरेलाल
यदि आप दांत दर्द से परेशान हैं और काफी इलाज के बाद भी आराम नहीं मिल रहा है तो परेशान मत होइए। आप सीधे चले आइए अमराई के 75 साल के गोरेलाल पाव के पास। गोरेलाल का दावा है कि वे आपसे दो अगरबत्ती और एक नारियल लेंगे और ऐसी दवा देंगे जिससे आपको तीन दिनों में ही राहत मिल जाएगी।
वे पिछले 25 सालों से इलाज कर रहे हैं। अब तक उनकी दवा से पांच सौ भी अधिक लोेगों को लाभ हो चुका है। वार्ड क्रमांक एक के अंतर्गत आने वाले आदिवासी बहुल बस्ती जोगी अमराई में पंडरी डबरी तालाब के किनारे उनका मकान है। मजे की बात तो यह है कि वे इलाज ऐसी जड़ी बूटियों से करते हैं जिसका कोई साइड इफेक्ट नहीं है। वे कहते हैं कि जिन्हें दवा दी है वहां से अब तक कोई शिकायत नहीं आई है।
पीलिया का भी इलाज
गोरेलाल ने बताया कि वे पीलिया का इलाज भी विभिन्न जड़ी बूटियों के माध्यम से करते हैं। अब तक कई लोगों को ठीक कर चुके हैं। उनका कहना है कि जड़ी बूटी आज के अंग्रेजी दवाओं से ज्यादा असरकारक है। पर जड़ी बूटियों को पहचानने वाले तथा उनका उपयोग जानने वाले वैद्य अब कम ही बचे हैं। उनका कहना है कि पिछले कुछ समय से दांत दर्द के पीड़ताें की संख्या लगातार बढ़ी है इसलिए वे एक वैद्य से सीखी गई विधि को अब गांव के ही एक युवक को सिखा रहे हैं ताकि आगे भी लोग लाभान्वित होते रहें। वे कहते हैं कि ईश्वर की पूजा-अर्चना और कृपा से यह संभव हो रहा है।
मां के दांत दर्द ने बनाया वैद्य
गोरेलाल का कहना है कि अब से करीब 25-30 साल पहले मां के दांत में दर्द शुरू हो गया। तब उसे लेकर वे लालपुर गांव के एक वैद्य के पास गए जिन्होंने इस विधि से इलाज कर मां के कान से कीड़े बाहर निकाले और मां को फिर कभी दांत दर्द की शिकायत नहीं हुई। इससे प्रभावित होकर उन्होंने लालपुर के वैद्य से दांत दर्द की यह विधि सीखी है। 25 सालों से वे करीब 5-6 सौ लोगों का इलाज कर चुके हैं। उसके पास ऐसे भी लोग आते हैं जिनके दांत दर्द की वजह से गालों में भारी सूजन रहती है लेकिन आंवला का रस कान में डालते ही उनका दर्द व सूजन गायब हो जाता है। अभी वे सप्ताह में तीन दिन रविवार, शुक्रवार व बुधवार को दांत दर्द का इलाज करते हैं।
कान में डालते हैं आंवला रस
गोरेलाल के दांत दर्द का इलाज का तरीका कुछ अलग है। वे आंवले की जड़ को पानी डाल डाल कर कूटते हैं व रस बना लेते हैं। इसे आम के पत्ते में लेकर वे दांत दर्द से पीड़ित व्यक्ति के बाएं कान में थोड़ी थोड़ी मात्रा में डालते हैं। कुछ सेकेंड के बाद कान में डाले गए रस को फिर आम के पत्ते में वापस निकाल लेते हैं। जब कान से रस बाहर आता है तो उसमें छोटे छोटे कीटाणु होते हैं। गोरेलाल का दावा है कि यह दांत में लगे कीटाणु होते हैं जो कान के रास्ते आंवला रस डालने पर मर जाते हैं और उसी रस के साथ बाहर आ जाते हैं। इससे मरीज का दांत दर्द तुरंत ठीक हो जाता है। दांत दर्द पूरा ठीक करने के लिए मरीज को तीन दिन लगातार आना पड़ता है। कान में आंवला जड़ का रस डालने व कीटाणु बाहर निकालने में महज तीन मिनट का समय लगता है। इसके बाद मरीज वापस लौट सकते हैं।
दो अगरबत्ती और एक नारियल में हो जाता है इलाज...
hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva